Poštovani koordinatoru Unicef-ovog programa "Škola za Afriku",

od srca Vam hvala na poslanim fotografijama koje svjedoče velikoj kreativnosti ,ali i humanosti učenika u OŠ Stoja. Vama i suradnicima hvala na plemenitom radu koji usmjeravate u njegovanje i razvoj humanih vrijednosti mladih ljudi Vaše škole te u njihovo osnaživanje za preuzimanje važne uloge u stvaranju životnih šansi za najranjiviju djecu Afrike.

Donacija Vaše škole programu “Škole za Afriku” stigla je na UNICEF-ov račun i bit će usmjerena u aktivnosti koje će omogućiti da svako dijete Madagaskara ostvari svoje pravo na obrazovanje. Na tome od srca hvala svim učenicima i djelatnicima OŠ Stoja koji su sudjelovali u organizaciji i provedbi humanitarne aktivnosti! Zahvaljujući vašoj dragocjenoj donaciji zakoračit ćemo korak bliže našem konačnom cilju – da svako dijete Afrike odrasta sretno i zadovoljno, a kroz kvalitetno obrazovanje ispuni svoje pune potencijale!

Učenicima i djelatnicima OŠ Stojaželimo puno uspjeha u daljnjem radu i organiziranju aktivnosti za podizanje svijesti o važnosti obrazovanja za svako dijete i prikupljanju pomoći za djecu u Africi.

Vama još jednom od srca zahvaljujem na angažmanu koordiniranja i provođenja aktivnosti u sklopu programa “Škole za Afriku”. Radujem se nastavku naše vrijedne suradnje i boljim životnim šansama koje ćemo zajedno stvoriti za djecu Madagaskara.  Želim vam svu sreću s aktivnostima koje su još pred vama te vam stojim na raspolaganju za sva pitanja.

Uz mnogo toplih pozdrava,

Ivana

Ivana Delač

SFA and Volunteer Coordinator